Hyderabad, First Published 8, Mar 2019, 4:25 PM IST
Highlights
బాలీవుడ్ సూపర్ స్టార్ సల్మాన్ ఖాన్ 'బీయింగ్ హ్యూమన్' కంపనీని నిర్వహించే సీఈవో తనను లైంగికంగా వేధించి హింసించాడని మోడల్, నటి ఆండ్రియా డిసౌజా పోలీసులను ఆశ్రయించింది. 
బాలీవుడ్ సూపర్ స్టార్ సల్మాన్ ఖాన్ 'బీయింగ్ హ్యూమన్' కంపనీని నిర్వహించే సీఈవో తనను లైంగికంగా వేధించి హింసించాడనిమోడల్, నటి ఆండ్రియా డిసౌజా పోలీసులను ఆశ్రయించింది. 
వివరాల్లోకి వెళితే.. బీయింగ్ హ్యూమన్ సీఈవో మనీష్ మంధన తనను శారీరకంగా, లైంగికంగా వేధించాడని ఆండ్రియా చెబుతోంది. 2017 నవంబర్ లో తనపై మనీష్ దాడి చేయడంతో తనకు చెవిటితనం వచ్చిందని చెప్పింది. తనపై దాడి చేయడంతో ఆరోగ్యం క్షీణించి హాస్పిటల్ లో జాయిన్ అయినట్లు ఆండ్రియా తెలిపింది. 
దాడి జరిగిన తరువాత ఆరు నెలల పాటు తను బెడ్ మీదే ఉండాల్సిన పరిస్థితి వచ్చిందని.. ఆ కారణంగా ఫిర్యాదు చేయలేకపోయానని స్పష్టం చేసింది. ప్రస్తుతం తన ఆరోగ్యం కుదుట పడడంతో మనీష్ పై ఫిర్యాదు చేయాలని నిర్ణయించుకున్నట్లు వెల్లడించింది.
సల్మాన్ ఖాన్ పేరు చెప్పుకొని అమ్మాయిలను హింసించే మనీష్ కు శిక్ష పడాలని, చాలా మంది అమ్మాయిలను అతడు వేధించాడని.. సల్మాన్ ని వాడుకొని అతడు చేస్తోన్న పనులు సల్మాన్ కి తెలియాలని ఆండ్రియా అంటోంది. కేసు నమోదు చేసుకున్న పోలీసులు దర్యాప్తు మొదలుపెట్టారు.